**PROJEKTA NOSAUKUMS**

**„Es gribu - es šķiroju! Stiklu!”**

**PROJEKTA ORGANIZATORS**

**AS LATVIJAS ZAĻAIS PUNKTS sadarbībā ar Valsts izglītības satura centru.**

**PROJEKTA MĒRĶIS**

**Sekmēt skolēnu izpratni par nepieciešamību šķirot atkritumus, kā arī veicināt videi draudzīgas rīcības apguvi un paradumus, ikdienā šķirojot stikla iepakojumu.**

**PROJEKTA MĒRĶAUDITORIJA UN DALĪBNIEKI**

Projektā aicināti piedalīties vispārizglītojošo skolu 1.-6.klašu un 7.-12.klašu skolēni.

**PROJEKTA ĪSTENOŠANAS LAIKS UN ETAPI**

Projekta norises laiks – 2015.gada 9.marts – 2015.gada 6.maijs, izdalot sekojošus etapus:

**1. etaps. Priekšsacīkstes**

Norises laiks: No 2015.gada 9. marta līdz 30.martam.

Priekšsacīkšu konkursa uzdevums ir **izstrādāt un iesūtīt vidēji 1 minūti garu video sižetu vai 5 fotogrāfiju sēriju**, kurā:

1. sniegta atbilde uz jautājumu – „Kā es šķiroju stikla burkas un pudeles?”,
2. parādīta stikla šķirošanas darbība (t.sk., jāietver panorāmas skats - filmējot – 5 sek., fotografējot – 1 fotogrāfija) pie stikla šķirošanas konteineriem, kas atrodas vietējā pašvaldībā.

Radošā darba izstrādē izmantojama skolēniem pieejama tehnika, piemēram - mobilais tālrunis, planšetdators un tamlīdzīgi.

Gatavais video vai saite uz video failu (izmantojot www.failiem.lv vai www.wetransfer.com) ar **obligātu** norādi konkursam „Es gribu - es šķiroju! Stiklu!” ir **jāiesūta līdz 2015.gada 30.martam plkst. 23:59** uz adresi [sandra@ekomedia.lv](mailto:sandra@ekomedia.lv), norādot sekojošu informāciju par video sižeta vai fotogrāfiju sērijas izstrādātājiem:

1. Video sižeta vai fotogrāfiju sērijas izveidē iesaistīto skolēnu vārds, uzvārds, klase. Obligāti jānorāda kontaktinformācija: e-pasta adrese, tālruņa numurs.
2. Skolas pilns nosaukums un precīza adrese (pilsēta/ novads/ pagasts/ iela/ pasta indekss),
3. Klases audzinātāja vārds, uzvārds, e-pasts un tālruņa numurs.

Iesūtītos radošos darbus vērtēs projekta organizatoru izveidota **komisija, kas izvēlēsies desmit oriģinālākos un saturiski interesantākos darbus katrai vecuma grupai** (1.-6.klase un 7.-12.klase, kopā 20).

Priekšsacīkšu rezultātā tiks nominētas tās skolas, kurās 2015.gada 7., 8., 14., 15., 21., 22., 28., 29.aprīlī, 5., 6.maijā tiks organizēta stikla šķirošanas treniņnodarbība Kaspara Zlidņa un Annas Rozītes vadībā.

Priekšsacīkšu **rezultātu paziņošana notiks līdz 2015.gada 2.aprīlim**, personīgi informējot dalībniekus un klases audzinātāju pa norādīto kontakttālruni un/vai e-pastu.

**2. etaps. Stikla šķirošanas treniņnodarbība Kaspara Zlidņa un Annas Rozītes vadībā**

Norises laiks: 2015.gada 7.aprīlis – 6.maijs

2015.gada **aprīlī un maijā tiks organizēti 20 pasākumi** **– stikla šķirošanas treniņnodarbības** 1.-6. klašu un 7.-12.klašu grupās (katrā klašu grupā 10 nodarbības) priekšsacīkšu rezultātā nominētajās skolās.

Katras nodarbības ilgums – 40 minūtes. Nodarbībā aicināti piedalīties visi mācību iestādes skolēni, kas atbilst vecumposmam (1.-6.klase vai 7.-12.klase), kam nodarbība ir paredzēta. Katras konkrētās nodarbības norises datums, laiks un vieta tiks saskaņoti ar konkrētās skolas vadību.

**3. etaps. Metodisko ieteikumu skolotājiem „Stikla šķirošana: zinu, gribu, daru!” testēšana mācību iestādēs**

Norises laiks: 2015.gada 7.aprīlis – 6.maijs

Sadarbībā ar Dr.paed. Daigu Kalniņu *Latvijas Zaļais punkts* ir sagatavojis un **projekta 2.etapa dalībniekus nodrošinās ar metodiskajiem ieteikumiem par stikla šķirošanu, kas sastāv no**:

1. Mācību stundu plāniem, kas izmantojami dažādu priekšmetu mācību stundās 1.-4., 5.-6., 7.-12.klasēs,
2. A2 izmēra plakātiem kurā skaidroti iepakojuma materiālu (stikls, plastmasa, papīrs) izgatavošanas un atkārtotas izmantošanas cikls,
3. 2 minūšu gara video materiāla – stikla šķirošanas instrukcijas.

**AUTORTIESĪBAS**

Konkursa organizatori patur tiesības izmantot skolēnu radošos darbus turpmākajās mārketinga aktivitātēs.

**BALVU FONDS**

Priekšsacīkstēs skolas izcīna iespēju piedalīties 20 atraktīvajās stikla šķirošanas treniņnodarbībās TV personību Annas Rozītes un Kaspara Zlidņa vadībā.

Projektā paredzētas arī individuālas balvas skolēniem par oriģinālākajiem foto un video darbiem.

**SADARBĪBAS PARTNERI**

Atkritumu apsaimniekošanas uzņēmumi.

**Finansējums**

Konkursa organizatoriskos izdevumus finansē AS *Latvijas Zaļais punkts*. Par izdevumiem, kas saistīti ar konkursa uzdevumu veikšanu, rūpējas dalībnieki un/vai skola.

**NOLIKUMA IZMAIŅAS**

Projekta Organizators patur tiesības veikt izmaiņas Konkursa nolikumā, par to savlaicīgi informējot dalībniekus un koriģēto nolikumu publicējot Organizatora mājas lapā [www.zalais.lv](http://www.zalais.lv)

Visa informācija par projekta norisi un tā etapiem tiek publicēta Organizatora mājas lapā [www.zalais.lv](http://www.zalais.lv)

Konkursa koordinatore:

Indra Soika - Dreimane

Tālr. 26455823, [indra@ekomedia.lv](mailto:indra@ekomedia.lv)